  Майя Бывальцева 27-тӥ толсуре Удмуртилэн шоркараз Выль ар кызэз ӝуатӥзы но йӧ карез усьтӥзы, озьы Ижкарын 12 нуналъем «Мечты – этопро100!» фестивальлы кутскон сётӥзы. Кызэз яркыт тылъёсын ӝуатыны Тол Бабай, Лымыныл но соослэн эшъёссы лыктӥзы, озьы ик Дед Мороз но Снегурочка вуизы. Валтӥсь тол песятай люкаськемъёсты соку ик паймытӥз, со Удмуртиысь кивалтэтлэн юртэз вылэ васькиз. Ижкарын Выль ар кызэз ӝуатон 17 фото Ижкарысь валтӥсь кызэз 140 метръем гирлянда, удмурт пужыослы укшась тылын пиштӥсь шудонъёс чебертӥзы, нош вылӥяз толэзь пус ворекъя Чебер кыз доры лыктэм калыкез сцена вылысен Ижкарысь творчествоя коллективъёс шулдыртӥзы. Туннэ мытэм Выль ар фестиваль ӵуказе ини карлэн вань ёросъёсаз вуоз, огдыре отысь паркъёсын но скверъёсын Выль ар шулдыръяськонъёс кутскозы. Нош азьланяз – котькуд нунал Шор площадьын но ёросъёсысь площадкаосын карын улӥсьёсты трос паймымонэз возьма. Праздник нуналъёсы каре кыльыны ӵектӥсько, малы ке шуоно татын, Ижкарын, тунсыко луоз Олег Бекмеметьев, Ижкарлэн тӧроезВуись арлэн тодметъёсыз, Моня но Соня шыръёс, калыкез удмурт мифъёслэн но дауркылъёслэн дуннеязы – йӧ каре ӧтизы. Отын 15 фигураос лэсьтэмын. Гурезьёс, Удмуртиысь кылбурчиослэн чуръёсынызы лабиринтъёс, пиналъёслы выжыкылысь персонажъёсын «тусьёс». Ваньмыз со дунтэк. Выль ар шулдыръяськон интые пырон азьын карын улӥсьёсты но куноосты Дед Мороз но Снегурочка, удмурт выжыкылъёсысь геройёс пумитало. Тодэ вайытом, Ижкарын котькуд нунал кыӵе ке но ужрадъёс ортчытыны чакламын. Соос сярысь рос-просгес тодыны луоз удмуртия100.рф сайтын.  Тегъёс: Мерлык Ижкар Удмуртия ТолБабай праздникъёс Выльар ОлегБекмеметьев 100ар  